[{"text_idx": "#000000", "text": "Muutused elus ja isiksuse 5 tasandit"}, {"text_idx": "#000002", "text": "\u201cMa soovin ...\u201d on to\u0303ena\u0308oliselt u\u0308ks enim kasutatavaid so\u0303nu vo\u0303i mo\u0303eldud mo\u0303tteid aastavahetuse ja uue aasta alguses. Uusaastalubaduste teema juured ulatuvad kaugesse minevikku. Nimelt alustasid roomlased igat uut aastat lubaduste andmisega jumalale Janusele, kelle ja\u0308rgi on jaanuari kuu saanud ka oma nimetuse. Keskajal kinnitasid ru\u0308u\u0308tlid jo\u0303ulude ajal oma pu\u0308hendumust ru\u0308u\u0308tlusele. 2007. aastal ku\u0308sitles Richard Wiseman 3000 uusaastalubadusi andnud inimest. Uuringust selgus, et 88% osalejatest ei suutnud antud lubadusi hoida. Huvitav oli fakt, et mehed saavutasid eesma\u0308rke 22% sagedamini ta\u0308nu va\u0308iksemate ja protsessi mo\u0303o\u0303tvate eesma\u0308rkide seadmisele. Miks juhtub ikkagi nii, et mo\u0303eldud vo\u0303i va\u0308ljao\u0308eldud soovid ja\u0308a\u0308vadki soovideks ning igapa\u0308evane mugavustsoon haarab meid peale mo\u0303ningasi tegevusi taaskord endasse?"}, {"text_idx": "#000003", "text": "Ameerikast pa\u0308rit motivatsiooniko\u0303neleja ja paljude enesearenguraamatute autor Brian Tracy on oma raamatus \u201cGoals! How to Get Everything You Want \u2013 Faster Than You Ever Thought Possible\u201d kirjeldanud eesma\u0308rkideni jo\u0303udmist la\u0308bi isiksuse 5 tasandi teadvustamise. Nimelt koosneb inimese isiksus justkui 5-st u\u0308ksteisele asetsetud ringist. Ko\u0303ige su\u0308gavamal asuvad inimese va\u0308a\u0308rtused. Need va\u0308ljenduvad igapa\u0308evaselt la\u0308bi tunnete tundmise, alustades o\u0303nne- ja armastuse tundest, lo\u0303petades pessimismi ja vihaga. Inimese va\u0308a\u0308rtused ma\u0308a\u0308ravad a\u0308ra tema uskumused. Juhul kui inimese va\u0308a\u0308rtused on positiivsed, siis usub ta, et elus juhtuvad positiivsed asjad, kuid kui va\u0308a\u0308rtused on negatiivsed, siis vo\u0303ib inimesel olla uskumus, et maailm on ebao\u0303iglane. Uskumused loovad omakorda ootusi. Na\u0308iteks on eesma\u0308rkide seadmise vo\u0303i teraapiasse tulemise puhul positiivseks ootuseks usk jo\u0303uda soovitud muutuseni, negatiivse ootusena arvab inimene, et mitte keegi, kaasaarvatud tema ise, ei saa teda muuta. Ootused aga mo\u0303jutavad inimese suhtumist, mis lo\u0303ppkokkuvo\u0303tteks mo\u0303jutab inimese igapa\u0308evast ka\u0308itumist."}, {"text_idx": "#000004", "text": "Eesma\u0308rgid su\u0308nnivad va\u0308a\u0308rtustest ja uskumustest"}, {"text_idx": "#000005", "text": "Rajaleidja kodulehel on defineeritud va\u0308a\u0308rtusi kui inimese sisemisi to\u0303ekspidamisi, mis na\u0308itavad mida inimene hindab ja ta\u0308htsaks peab, olles tema jaoks justkui maailmas orienteerumise suunana\u0308itajateks. Uskumused vo\u0303ivad va\u0308ljenduda kas la\u0308bi usu, suhtumise vo\u0303i automaatmo\u0303tete millegi suhtes. Nii va\u0308a\u0308rtused kui ka uskumused asuvad inimese alateadvuses, mo\u0303jutades igapa\u0308evaselt nii inimese valikuid kui ka ka\u0308itumist. Nende kujunemist mo\u0303jutab oluliselt keskkond, milles inimene u\u0308les kasvab ja igapa\u0308evaselt elab. Sellest tulenevalt kujuneb inimesel nii iseenda kui maailma suhtes kas positiivne vo\u0303i negatiivne hoiak ja ka\u0308itumine. Na\u0308iteks juhul kui perekonnas ei ole va\u0308a\u0308rtustatud tunnetest avatud ra\u0308a\u0308kimist vo\u0303i on uskumus, et tunnete na\u0308itamine on no\u0303rkuse tundema\u0308rk, siis peegeldub sarnane ka\u0308itumine vo\u0303i suhtumine ka inimeses ta\u0308iskasvanuna. Koolitustel olen kohanud inimesi, kes ta\u0308nu tugevale tahtejo\u0303ule ja sihikindlusele pu\u0308u\u0308dlevad eneseteostuse ja rahalise vabaduse suunas. Sageli nad kogevad elus korduvaid la\u0308bipo\u0303lemisi, kuna nendes on peidus uskumus, et \u201craha tuleb raske to\u0308o\u0308ga\u201d. Kokkuvo\u0303tlikult \u2013 nii va\u0308a\u0308rtused kui ka uskumused on inimese elus olulised suunana\u0308itajad, kuid oluline on, et need juhiks meid tulemuseni, mis toob meile o\u0303nne, rahulolu ja naudinguid, mitte meeleha\u0308rmi ja rahulolematust."}, {"text_idx": "#000006", "text": "Tahe ja distsipliin viib tulemusteni"}, {"text_idx": "#000007", "text": "To\u0308o\u0308tades igapa\u0308evaselt terapeudi, mentori ja koolitajana, siis olen olnud tunnistajaks va\u0308ga suurte muutusteni jo\u0303udmisele, u\u0308ksko\u0303ik siis kas selleks on u\u0308ksildusest vabanemine, sobiva partneriga kohtumine, haigusest tervenemine, to\u0308o\u0308koha vahetus vo\u0303i oma ideede elluviimine la\u0308bi ettevo\u0303tluse. Neid ko\u0303iki inimesi iseloomustab tugev usk, tahe ja distsipliin soovituni jo\u0303udmisel. Muutused on iga inimese jaoks a\u0308a\u0308retult individuaalsed, saades alguse nii va\u0308a\u0308rtuste kui ka uskumuste muutmisest. Sageli on meil soov neile kohtudes o\u0308elda: \u201cSa oled ta\u0308iesti teine inimene, nii erinev sellest, keda ma kunagi tundsin\u201d. Mind ennast on va\u0308ga inspireerinud Roberto Assagioli, kes on oma raamatus \u201cPsu\u0308hhosu\u0308ntees\u201d kirjeldanud tahte arendamise tehnikaid. Assagioli u\u0308tleb, et inimese tahe on otseselt seotud tema personaalse eksistentsiga. Kuid kuna inimene ei ole oma minast teadlik, siis ja\u0308relikult pole ta ka teadlik mina otsesest funktsioonist ehk tahtest. Samas u\u0308tleb Assagioli et tahte arendamise vajadus on enesestmo\u0303istetav, kuna tahe on vajalik selleks, et otsustada konkreetse ka\u0308itumise kasuks ja seeja\u0308rel osutada sellele pu\u0308sivust, kulutada aega ja na\u0308ha ka vaeva. Ehk siis tulenevalt eeltoodust, mida va\u0308iksem on inimese teadlikkus iseendast, siis seda no\u0303rgem on ka tema kontakt nii oma tahte va\u0308ljendamisega kui ka tegevuste planeerimisega. Samas on oluline mo\u0303ista, et su\u0308gavad muutused ei juhtu u\u0308leo\u0308o\u0308, tavaliselt on selle taga pikk teekond."}, {"text_idx": "#000009", "text": "Iseenda elu muutmisel on meil endal ko\u0303ige olulisem roll. Juhul kui me anname selle kohustuse ja vastutuse kellelegi teisele, siis vo\u0303ivad ku\u0308ll muutused aset leida, kuid sageli saadab neid sisetunne \u201cmiski pole nagu pa\u0308ris o\u0303ige\u201d. U\u0308heks meetodiks, mis loob silla teadvuse ja alateadvuse vahel on holistiline regressiooniteraapia, mis aitab suurepa\u0308raselt mo\u0303ista u\u0308hendust inimese 5 isiksuse tasandiga. Terapeudiga vesteldes ja ra\u0308nnakutes luuakse u\u0308hendus ja mo\u0303istmine inimeses peituvate va\u0308a\u0308rtuste, uskumuste, ootuste ja suhtumisega, luues lo\u0303ppkokkuvo\u0303ttes muutuse ka inimese ka\u0308itumisse. Na\u0308iteks juhul kui naise rolli va\u0308a\u0308rtus on olnud alates lapsepo\u0303lvest pigem negatiivne (alalhoidlik, hoolitseja, pa\u0308a\u0308stja vms), siis on tal ka ta\u0308iskasvanuna suure to\u0303ena\u0308osusega uskumus, et to\u0303eliselt naiselik naine on see, kes teiste eest hoolitseb. Kuningannalik ka\u0308itumine naise puhul vo\u0303ib tema jaoks ta\u0308hendada egoismi vo\u0303i hoolimatust. Lisaks vo\u0303ib na\u0308iteks esimene laps peres vo\u0303tta liigselt suure vastutuse ko\u0303igi teiste eest, olles ka ta\u0308iskasvanuna pidev pa\u0308a\u0308stja vo\u0303i kontrollija. Muutused elus on meie igapa\u0308evaelu loomulik osa ja meie enda roll muutuste loomises enda ellu, on olulisem, kui me esialgu arvata vo\u0303ime."}, {"text_idx": "#000010", "text": "5 praktilist harjutust, kuidas muuta oma va\u0308a\u0308rtusi, uskumusi ja tahet:"}, {"text_idx": "#000011", "text": "Kirjuta va\u0308lja muutus, mida Sa oma ellu soovid tuua na\u0308iteks ja\u0308rgneva 12 kuu jooksul. Na\u0308iteks elada o\u0303nnelikult, leida soovitud partner, saada julgust, et muuta to\u0308o\u0308kohta, sissetuleku suurenemine vms. Seeja\u0308rel ku\u0308si endalt: \u201cKui ma jo\u0303uan soovitud muutuseni, siis kuidas see mind tundma paneb?\u201d Kirjuta ka need tunded va\u0308lja."}, {"text_idx": "#000012", "text": "Kirjuta va\u0308lja 5 Sinu jaoks ko\u0303ige olulisemat va\u0308a\u0308rtust elus. Kuidas need mo\u0303jutavad Sind ennast ja Sinu suhteid igapa\u0308evaselt. Kas ja kuidas toetavad need soovitud muutuseni jo\u0303udmist vo\u0303i mittejo\u0303udmist. Mida peaksid tegema selleks, et neid va\u0308a\u0308rtusi muuta?"}, {"text_idx": "#000013", "text": "Loe soovitud muutus uuesti la\u0308bi ja mo\u0303tle sellele, millised faktid, mo\u0303tted vo\u0303i tunded on selleni jo\u0303udmist siiani takistanud ja mis toetavad. Kust on need pa\u0308rit? Mida saaksin teha, et neid muuta? (afirmatsioonid, uutmoodi distsiplineeritud ka\u0308itumine, terapeudi kaasamine vms)."}, {"text_idx": "#000014", "text": "Tahe va\u0308ljendub etappides. Esimesena on oluline seada eesma\u0308rk (muutus, mida soovid oma ellu). Teiseks tuleb kaalutlemise etapp, kus inimene mo\u0303tleb, et kas see soovitud eesma\u0308rk on ka saavutatav. Siinkohal on oluline endalt ku\u0308sida \u2013 mida ma saan selleks teha? Kolmas etapp on ko\u0303ige va\u0308ljakutsuvam, kuna sellel hetkel tuleb teha kindel otsus. Sageli vo\u0303ib inimene siinkohal takerduda otsustusvo\u0303imetusse teha valik, kuna iga otsusega kaasneb vastutus. Peale otsustamist on va\u0308ljakutseks sellel teel pu\u0308simine ehk iga otsust tuleb ka kinnitada. Igapa\u0308evaelus vo\u0303ib see va\u0308ljenduda soovis na\u0308iteks mitte trenni minna vo\u0303i huvitava raamatu lugemise asemel vaadata televiisorit. Selles etapis selgub, kas takistajaks oleme me ise oma mo\u0303tetega vo\u0303i allume teiste soovidele. Seeja\u0308rel, kui me sellest etapist u\u0308le saame, siis ja\u0308rgneb sellele tegevuste sujuv planeerimine (na\u0308iteks broneerime endale ja\u0308rgneva na\u0308dala trennid) ja nende edukas ta\u0308ideviimine."}, {"text_idx": "#000015", "text": "Inimese jaoks on a\u0308a\u0308retult oluline motivatsioon, mis on justkui mootor, mis meid edasi viib. Kui inimene tunneb tulemuste u\u0308le heameelt ja ta\u0308histab kasvo\u0303i va\u0308ikeseid samme. Leia enda jaoks need lihtsad ja to\u0303husad viisid, mis Sind ko\u0303ige rohkem motiveerivad."}, {"text_idx": "#000017", "text": "Kas artikkel oli kasulik? Liitu uudiskirjaga ja saad kord kuus va\u0308rsked artiklid oma postkasti..."}, {"text_idx": "#000018", "text": "Kas eelmised elud vo\u0303i \u201eeelmised elud\u201c?"}, {"text_idx": "#000024", "text": "Ro\u0303o\u0303m vaimustab ja vaimustus ro\u0303o\u0303mustab"}, {"text_idx": "#000038", "text": "Submit a Comment Tu\u0308hista vastus"}, {"text_idx": "#000039", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}]